Cronologia | Totes les actuacions a la Bisbal des de 1992 | Món Casteller
Cronologia | Totes les actuacions a la Bisbal des de 1992
El món casteller se citarà el proper dimarts 15 d’agost al migdia en la tradicional diada bisbalenca, plaça entesa com poques. Enguany se celebraran els 25 anys del primer castell de 9 de l’era moderna, gràcies al 3de9f que la Colla Joves Xiquets de Valls va protagonitzar. Aquest és el punt de partida d’una diada que ha vist grans actuacions, com la del 2016, on es va veure la millor diada global d’aquesta petita localitat del Baix Penedès.
1992 | La Joves fa la Bisbal plaça de 9
La Colla Joves, que hi actua ininterrompudament des de 1975, descarrega el 3de9f, el primer castell de 9 a la Bisbal en l’era moderna. Ja ho havia provat sense èxit l’any anterior.
1993 | Sense castell de 9
Per segon any consecutiu la Joves porta el 3de9f però aquesta vegada queda en intent
1994 | Primer 4de9f
Ara són els Verds els autors d’un castell de 9, el 4de9f que per primera vegada veu la Bisbal en l’era moderna. Seria el castell sostre de la colla en tota la temporada.
1995 | Castells de 9 de Joves i Verds
Primera vegada on les tres colles participants porten castells de 9. Torna a la diada la Colla Vella a qui se li resisteix l’intent del 3. Joves i Verds revaliden els seus millors castells.
1996 | Més castells inèdits a la plaça
Els Verds s’anoten els primers 4de8 amb l’agulla i pilar de 7f que veu la Bisbal
1997 | Primer castell de 9 de la Vella
Ara sí, els rosats completen el 3de9f, el seu primer castell de 9 a la plaça bisbalenca
Joves Valls i5de8, id4de8, 2de7(c)
1998 | Dues tripletes
Els vilafranquins completen la primera tripleta, primera colla en fer dos castells de 9 a la Bisbal. La Joves s’hi apropa descarregant el 4 i coronant el 3de9f.
Vella Valls 5de8, i3de9f, 4de8ag, 2de8f
1999 | Arriba la gamma extra
Els Castellers de Vilafranca converteixen la Bisbal en plaça de Gamma Extra gràcies a la torre de 9 amb folre i manilles. Ara és la Colla Vella qui completa una gran tripleta.
2000 | El castell total, a la Bisbal
La Colla Joves corona en primera ronda el 4de9 sense folre, castell que continua sent el sostre de la plaça. A més, els Verds protagonitzen el primer pilar de 8 i descarreguen dos gammes extres.
2001 | La Vella carrega el 3de8 per baix
La Colla Vella fa història amb el seu primer gamma extra en aquesta diada, el 3de8 aixecat per baix que acaben coronant. Els Castellers de Vilafranca proven sense èxit el 4de9f i agulla però revaliden la torre de 9 i el pilar de 8 emmanillats
2002 | Es resisteix l’únic intent de gamma extra
Els Verds deixen en intent la torre de 9 emmanillada
2003 | S'intenta el 5de9f
Després de coronar la torre de 9, els de Vilafranca ataquen el primer 5de9f que veu la plaça però queda en intent
Joves Valls 3de9f, 2de8fC, 4de8
2004 | Tripleta vilafranquina
Castellers Vilafranca 3de9f, 4de9f, 4de8ag, pde6
Joves Valls 3de9fC, i2de8f, 2de8f, id4d8ag, i4de8ag, 4de8
2005 | Castells de 9 cars de veure
Diada marcada per les llenyes dels castells de 9
Vella Valls i4de9f, 5de8, id4de9f, i3de9f, 4de8
2006 | Dos castells de 9 de color verd
Castellers Vilafranca 3de9fC, 4de9f, 2de8f
Joves Valls 5de8, i3de9f, 3de8, 2de8f
2007 | Un altre castell inèdit a la Bisbal
La Jove de Tarragona substitueix a la Colla Vella i els Verds s’apunten el primer 3de8 amb l’agulla de la Bisbal
Joves Valls 3de8, 4de8, 2de8f
2008 | El pde8 retorna la gamma extra
Joves Valls 3de9fC, 5de8, 2de8f
2009 | Torna la Colla Vella
Vella Valls i5de8, 3de8, 4de8, 2de7
2010 | Darrer 5de8 amb l'agulla
Els Verds fan el segon i darrer 5de8 amb l’agulla descarregat de la història.
2011 | Els Minyons de l'Arboç substitueixen els Verds
Després de 19 temporades consecutives els Verds no actuen a La Bisbal, en el seu lloc ho fan els Minyons de l’Arboç
2012 | Tornen els Verds
La tornada dels Castellers de Vilafranca es fa a través d’un conveni amb la desapareguda Caixa Penedès. La torre de 9 és el millor castell del dia, no es feia allà des de 2003. La Colla Vella protagonitza el primer i únic 9de8 que es veu allà.
Joves Valls 3de9f, 4de9f, 7de8
2013 | Actuen els Xicots enlloc dels Verds
La tensió entre la junta dels Castellers de Vilafranca i l’alcalde del moment fa que els Verds no hi participin. En el seu lloc hi actuaran els Xicots de Vilafranca, també l’any següent
Xicots de Vilafranca 3de8, id4de8, 4de8, tde8fC
2014 | Primer pde7f de la Joves a La Bisbal
Joves Valls 4de9f, 5de8, 3de9f, pde7f
2015 | S'iguala la millor actuació
Joves Valls i4de9f, 4de9f, 5de8, 3de9f
2016 | La millor diada a la Bisbal
Per primera vegada en la seva història els Castellers de Vilafranca descarreguen el 3de8 aixecat per sota, feia 14 anys que no es veia a plaça, i a més descarreguen també el 3de9f i agulla, el primer que veu La Bisbal. Per la seva banda la Colla Vella completa els primers 5de9f i 4de9f i pilar de la plaça, anteriorment intentats pels verds en anys anteriors. Els Bous descarreguen el 3de7 abans d’iniciar-se la diada, primer castell de 7 de la colla.